-Էսպիսի հարմար պահ էլ չի լինելու: Սուլթանը սկսել է էս դատավարությունները, բայց էս ամենը երկար չի տևի: Մի ամիս, երկու ամիս, կես տարի: Հետո մահավճիռ կկայացվի էդ մարդակերների նկատմամբ, մի մասը կիրականացվի, մի մասը՝ ոչ: Մեկը կփախչի, մյուսը կմնա, կհարմարվի, կապրի… Դուք ի՞նչ եք անելու: Լավ, դատերը մի քանի ամիս անց կավարտվեն, բայց եթե այս ընթացքում ինչ-որ քայլեր չանեք, որ հետո, էդ դատերի ավարտվելուց հետո չնյութականացնեք, բան չի ստացվելու, ձեր խնդիրը չեք լուծելու, Արամ: